laion/Wikipedia-Exotic huggingface dataset:
কাশীনগর

কাশীনগর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার রায়দিঘি থানার অন্তর্গত একটি প্রত্নস্থল। কাশীনগর থেকে পোড়ামাটির মৃৎসামগ্রী, একটি ছোট জৈন তীর্থঙ্কর মূর্তি এবং ষষ্ঠ শতকের একটি পাথরের সাতটি ঘোড়ায় টানা রথের ওপর সূর্যমূর্তি আবিষ্কৃত হয়েছে। এছাড়া এই গ্রামে ঊনবিংশ শতাব্দীর শেষার্ধে নির্মিত ১২ ফুট ২ ইঞ্চি X ১২ ফুট X ২৫ ফুট আয়তনের একটি পশ্চিমমুখী চারচালা মন্দির রয়েছে। সাগর চট্টোপাধ্যায়, দক্ষিণ চব্বিশ পরগণা জেলার পুরাকীর্তি, প্রকাশনা প্রত্নতত্ত্ব ও সংগ্রহালয় অধিকার, পশ্চিমবঙ্গ সরকার, ৩৩ চিত্তরঞ্জন অ্যাভেনিউ, কলকাতা-৭০০০১২, প্রথম প্রকাশ, ২০০৫
আব্দুল্লাহ ইউসুফ আলী

আব্দুল্লাহ ইউসুফ আলী (১৪ এপ্রিল ১৮৮২ – ১০ ডিসেম্বর ১৯৫৩) আল কুরআনের ইংরেজি অনুবাদক হিসেবে সমগ্র বিশ্বে খ্যাতি লাভকারী একজন মুসলিম ব্যক্তিত্ব ছিলেন । তার কুরআনের অনুবাদ সমগ্র বিশ্বে, বিশেষত ইংরেজি ভাষাভাষীদের কাছে ব্যাপকভাবে পরিচিত । আধুনিক যুগের ইসলামী চিন্তাবিদগণ তার আনুবাদকর্মকে অধিকতর গ্রহণযোগ্য বলে মনে করেন । আলী ব্রিটিশ ইন্ডিয়ার বোম্বেতে (বর্তমানেঃ মুম্বাই) একটি ধনাঢ্য মুসলিম পরিবারে জন্ম গ্রহণ করেন । ছোটবেলায় আলী ইসলামী শিক্ষায় শিক্ষিত হন, যার ফলে তিনি পুরো কুরআন মুখস্থ করতে স্বক্ষম হন । তিনি ইংরেজি এবং আরবী উভয় ভাষাতেই অনর্গল কথা বলতে পারতেন । তিনি ইংরেজি সাহিত্যের ছাত্র ছিলেন এবং ইউনিভার্সিটি অব লীডসহ ইউরোপের বিভিন্ন ইউনিভার্সিটিতে পড়াশুনা করেন । তিনি নিজেকে কুরআন সাধনায় নিয়োজিত করেন এবং ইসলামের প্রাথমিক যুগে লিখিত ব্যাখ্যাগুলো অধ্যায়ন করেন । ইউসুফ আলীর সর্বাধিক পরিচিত কাজ হচ্ছে তার বইঃ The Holy Qur'an: Text, Translation and Commentary যা ১৯৩৪ সালে শুরু হয় এবং ১৯৩৮ সালে লাহোরের মুহাম্মাদ আশরাফ পাবলিশার্স কর্তৃক প্রকাশিত হয় । তিনি যখন তার আনুবাদকর্ম প্রচারের জন্য বিভিন্ন দেশ ভ্রমণ করছেন তখন তিনি উত্তর আমেরিকায় আল-রশীদ মসজিদ নামক মসজিদ প্রতিষ্ঠায় প্রয়াসী হন । এটি উত্তর আমেরিকায় প্রতিষ্ঠিত তৃতীয় মসজিদ এবং কানাডায় প্রতিষ্ঠিত প্রথম মসজিদ । তিনি একজন পরিচিত ও গণ্যমান্য বুদ্ধিজীবী যাকে স্যার আল্লামা ইকবাল লাহোরের ইসলামিয়া কলেজের অধ্যক্ষ নিযুক্ত করেছিলেন । পরবর্তিতে তিনি আবার ইংল্যান্ডে চলে যান এবং সেখানেই লন্ডনে মৃত্যুবরণ করেন । Famous London Muslims "Al Rashid Mosque in Edmonton"। ৫ মার্চ ২০০৯ তারিখে মূল থেকে আর্কাইভ করা। সংগ্রহের তারিখ ১৫ মার্চ ২০১৫।  "Canadian Islam Centre - History"। ৮ জুলাই ২০০৮ তারিখে মূল থেকে আর্কাইভ করা। সংগ্রহের তারিখ ১৫ মার্চ ২০১৫।  গুটেনবের্গ প্রকল্পে Abdullah Yusuf Ali-এর সাহিত্যকর্ম ও রচনাবলী (ইংরেজি)
কাশীপুর, দক্ষিণ চব্বিশ পরগনা

কাশীপুর ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার জয়নগর থানার অন্তর্গত একটি প্রত্নস্থল। কাশীপুর থেকে ষষ্ঠ-সপ্তম শতকে নির্মিত একটি কালো পাথরের সূর্যমূর্তি আবিষ্কৃত হয়েছে। এই মূর্তিটি বর্তমানে কলকাতা শহরে আশুতোষ সংগ্রহালয়ে সংরক্ষিত রয়েছে। সাগর চট্টোপাধ্যায়, দক্ষিণ চব্বিশ পরগণা জেলার পুরাকীর্তি, প্রকাশনা প্রত্নতত্ত্ব ও সংগ্রহালয় অধিকার, পশ্চিমবঙ্গ সরকার, ৩৩ চিত্তরঞ্জন অ্যাভেনিউ, কলকাতা-৭০০০১২, প্রথম প্রকাশ, ২০০৫ কল্যাণকুমার গঙ্গোপাধ্যায়, বাংলার ভাস্কর্য, সুবর্ণরেখা প্রকাশনী, কলকাতা, প্রথম প্রকাশ, ১৯৮৬
কালীনগর

কালীনগর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার কাকদ্বীপ থানার অন্তর্গত একটি প্রত্নস্থল। বিংশ শতাব্দীর মধ্যভাগে কালীনগর থেকে আনুমানিক নবম শতকে নির্মিত ১০৪ সেন্টিমিটার X ৫৬ সেন্টিমিটার X ১৩ সেন্টিমিটার মাপের একটি কালো পাথরের বিষ্ণুমূর্তি আবিষ্কৃত হয়েছে। মূর্তিটির বাম হাত সম্পূর্ণ রূপে ভেঙে গেছে। মূর্তিটি বর্তমানে স্থানীয় গৌরনৃসিংহ আশ্রমে রক্ষিত রয়েছে। সাগর চট্টোপাধ্যায়, দক্ষিণ চব্বিশ পরগণা জেলার পুরাকীর্তি, প্রকাশনা প্রত্নতত্ত্ব ও সংগ্রহালয় অধিকার, পশ্চিমবঙ্গ সরকার, ৩৩ চিত্তরঞ্জন অ্যাভেনিউ, কলকাতা-৭০০০১২, প্রথম প্রকাশ, ২০০৫
কাস্তেকুমারী

কাস্তেকুমারী ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার বিষ্ণুপুর থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল জঙ্গলকাটি মসজিদ। অষ্টাদশ শতকে সুন্দরবন জঙ্গল কেটে কাস্তেকুমারী গ্রাম পত্তনের সময় ২১ ফুট ৬ ইঞ্চি X ২১ ফুট ৬ ইঞ্চি মাপের ও ৩০ ফুট উচ্চ একগম্বুজ বর্গাকার মসজিদ আবিষ্কৃত হয়, যা স্থানীয়দের মধ্যে জঙ্গলকাটি মসজিদ নামে পরিচিত হয়। ১৩ ফুট ৭ ইঞ্চি X ১৩ ফুট ৪ ইঞ্চি মাপের মসজিদকক্ষটির দেওয়ালের ১৩ ফুট ওপর থেকে গম্বুজাকৃতি ছাদ নির্মিত হয়েছে। মসজিদ নির্মাণে ১৮ X ১৪ X ৩ ঘন সেন্টিমিটার মাপের ইট ব্যবহৃত হয়েছে। সাগর চট্টোপাধ্যায়, দক্ষিণ চব্বিশ পরগণা জেলার পুরাকীর্তি, প্রকাশনা প্রত্নতত্ত্ব ও সংগ্রহালয় অধিকার, পশ্চিমবঙ্গ সরকার, ৩৩ চিত্তরঞ্জন অ্যাভেনিউ, কলকাতা-৭০০০১২, প্রথম প্রকাশ, ২০০৫
কুমড়াখালি

কুমড়াখালি ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার ক্যানিং থানার অন্তর্গত একটি প্রত্নস্থল। কুমড়াখালি থেকে পাল-সেন যুগে নির্মিত একটি বিষ্ণুমূর্তি আবিষ্কৃত হয়েছে, যা স্থানীয় একটি মন্দিরে প্রতিষ্ঠিত ও রক্ষিত রয়েছে। সাগর চট্টোপাধ্যায়, দক্ষিণ চব্বিশ পরগণা জেলার পুরাকীর্তি, প্রকাশনা প্রত্নতত্ত্ব ও সংগ্রহালয় অধিকার, পশ্চিমবঙ্গ সরকার, ৩৩ চিত্তরঞ্জন অ্যাভেনিউ, কলকাতা-৭০০০১২, প্রথম প্রকাশ, ২০০৫
কুলদিয়া

কুলদিয়া ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার মগরাহাট থানার অন্তর্গত একটি প্রত্নস্থল। কুলদিয়া গ্রাম থেকে আনুমানিক দশম শতকে নির্মিত ১৫ ইঞ্চি X ১৪ ইঞ্চি X ২.৫ ইঞ্চি মাপের একটি হলুদ রঙের বেলেপাথরের নৃসিংহ মূর্তি আবিষ্কৃত হয়েছে। এছাড়া এই গ্রাম থেকে ১ ফুট ১০ ইঞ্চি X ১ফুট মাপের কালো পাথরের সূর্য মূর্তি আবিষ্কৃত হয়েছে। উভয় মূর্তি বর্তমানে কলকাতা শহরের আশুতোষ সংগ্রহালয়ে সংরক্ষিত রয়েছে। সাগর চট্টোপাধ্যায়, দক্ষিণ চব্বিশ পরগণা জেলার পুরাকীর্তি, প্রকাশনা প্রত্নতত্ত্ব ও সংগ্রহালয় অধিকার, পশ্চিমবঙ্গ সরকার, ৩৩ চিত্তরঞ্জন অ্যাভেনিউ, কলকাতা-৭০০০১২, প্রথম প্রকাশ, ২০০৫
কৃষ্ণচন্দ্রপুর

কৃষ্ণচন্দ্রপুর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার মথুরাপুর থানার অন্তর্গত একটি প্রত্নস্থল। কৃষ্ণচন্দ্রপুর গ্রাম থেকে আনুমানিক একাদশ শতকে নির্মিত একটি ভগ্নহস্ত কালো পাথরের তারা মূর্তি আবিষ্কৃত হয়েছে, যা বর্তমানে কলকাতা শহরের আশুতোষ সংগ্রহালয়ে সংরক্ষিত রয়েছে। এছাড়া এই স্থান থেকে ব্রোঞ্জ নির্মিত দীপলক্ষ্মী পাদুকা পরিহিত কালো পাথরের একটি সূর্য মূর্তি, ভগ্ন বিষ্ণু ও কুবের মূর্তি আবিষ্কৃত হয়েছে। সাগর চট্টোপাধ্যায়, দক্ষিণ চব্বিশ পরগণা জেলার পুরাকীর্তি, প্রকাশনা প্রত্নতত্ত্ব ও সংগ্রহালয় অধিকার, পশ্চিমবঙ্গ সরকার, ৩৩ চিত্তরঞ্জন অ্যাভেনিউ, কলকাতা-৭০০০১২, প্রথম প্রকাশ, ২০০৫
গোকুলনগর (দ্ব্যর্থতা নিরসন)

গোকুলনগর, ত্রিপুরা - ভারতের ত্রিপুরা রাজ্যের একটি শহর গোকুলনগর, দক্ষিণ চব্বিশ পরগণা - ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার একটি গ্রাম এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
গাববেড়িয়া (দ্ব্যর্থতা নিরসন)

গাববেড়িয়া, হাওড়া - ভারতের পশ্চিমবঙ্গ রাজ্যের হাওড়া জেলার একটি শহর গাববেড়িয়া, দক্ষিণ চব্বিশ পরগণা - ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার একটি গ্রাম এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
সৈয়দ রেজওয়ান আলী

সৈয়দ রেজওয়ান আলী বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। সৈয়দ রেজওয়ান আলীর বাড়ি নড়াইল জেলার লোহাগড়া উপজেলার নওয়াগ্রামে। তার বাবার নাম সৈয়দ হাশেম আলী এবং মায়ের নাম সাজেদা বেগম। তার স্ত্রীর নাম রোকেয়া আক্তার। এ দম্পতির তিন ছেলে, এক মেয়ে। ১৯৭১ সালে সৈয়দ রেজওয়ান আলী পাকিস্তান বিমানবাহিনীতে করপোরাল পদে চাকরি করতেন। কর্মরত ছিলেন পাকিস্তানের পেশোয়ারে। সেখান থেকে পালিয়ে এসে মুক্তিযুদ্ধে যোগ দেন। মুক্তিযুদ্ধে সাহস ও বীরত্ব প্রদর্শনের জন্য তিনি বীর প্রতীক খেতাব পান। ১৯৭১ সালের সেপ্টেম্বর-অক্টোবর মাসের কোনো এক সময়। সৈয়দ রেজওয়ান আলীর ওপর দায়িত্ব পড়ে পাকিস্তানি সেনাদের চলাচল বিঘ্নিত করার জন্য যশোর জেলার অন্তর্গত চূড়ামন কাঠির কাছাকাছি সলুয়া বাজারসংলগ্ন একটি সেতু ধ্বংসের। তিনি ছিলেন একটি কোম্পানির কমান্ডার। সীমান্ত থেকে ওই সেতু ছিল কিছুটা দূরে। মাঝে ছিল কপোতাক্ষ নদ ও খাল-বিল। একদিন গভীর রাতে অনেক বাধাবিঘ্ন পেরিয়ে তিনি একদল মুক্তিযোদ্ধা নিয়ে সেখানে সেতু ধ্বংস করতে যান। ওই দলে ছিলেন সহযোদ্ধা রইসউদ্দীন ও নাম না-জানা ওই দুই মুক্তিযোদ্ধা। তারা সফলতার সঙ্গেই সলুয়া বাজারসংলগ্ন সেতু ধ্বংস করেন। সৈয়দ রেজওয়ান আলীর কোম্পানির বেশির ভাগ মুক্তিযোদ্ধা ছিলেন গেরিলা যোদ্ধা। তারা সবাই হিট অ্যান্ড রান পদ্ধতিতে অপারেশন করতেন। একটা অপারেশন করেই সঙ্গে সঙ্গে নিরাপদ স্থানে চলে যেতেন। কিন্তু সেতু ধ্বংস করে ফেরার পথে তারা পাকিস্তানিদের আক্রমণের মধ্যে পড়ে যান। সলুয়া বাজার ও পার্শ্ববর্তী এলাকায় ছিল পাকিস্তানিদের অনেক বাংকার। সেগুলো ছিল বেশ সুরক্ষিত। গোপন বাংকার সম্পর্কে এ দলের কাছে তথ্য ছিল না। বিস্ফোরণের শব্দ শুনে পাকিস্তানিরা সেসব বাংকার থেকে বৃষ্টির মতো গুলিবর্ষণ করতে থাকে। তারা পাল্টা গুলি করতে করতে ক্রলিং করে পিছু হটছিলেন। এ সময় রইসউদ্দীন ও তার আরও কয়েকজন সহযোদ্ধা শহীদ এবং বেশ কয়েকজন আহত হন। সেদিন পাকিস্তানিদের আক্রমণ এতই তীব্র ছিল যে তারা শহীদ সহযোদ্ধা সবার লাশ উদ্ধার করতে পারেননি। সৈয়দ রেজওয়ান আলী যুদ্ধ করেন ৮ নম্বর সেক্টরের বয়রা সাব সেক্টরে। কাশিপুর, ছুটিপুর, চৌগাছা, গরীবপুরসহ বিভিন্ন স্থানে তিনি যুদ্ধ করেছেন। কখনো গেরিলা কায়দায়, কখনো সম্মুখযুদ্ধ করেছেন তিনি। সর্বশেষ যুদ্ধ করেন গোপালগঞ্জ জেলার ভাটিয়াপাড়ায়। ১৬ ডিসেম্বর পাকিস্তানি সেনারা আনুষ্ঠানিক আত্মসমর্পণ করলেও ভাটিয়াপাড়ায় অবস্থানরত পাকিস্তানিরা সেদিন আত্মসমর্পণ করেনি। ১৮ ডিসেম্বর পর্যন্ত সেখানে যুদ্ধ হয়। বীর প্রতীক "দৈনিক প্রথম আলো, "তোমাদের এ ঋণ শোধ হবে না"| তারিখ: ২৬-০৫-২০১১"। ২০১৬-০৮-২৬ তারিখে মূল থেকে আর্কাইভ করা। সংগ্রহের তারিখ ২০১৫-০৩-১৫।  একাত্তরের বীরযোদ্ধা, খেতাব পাওয়া মুক্তিযোদ্ধাদের বীরত্বগাথা (প্রথম খন্ড)। প্রথমা প্রকাশন। এপ্রিল ২০১২। পৃষ্ঠা ৩১৫। আইএসবিএন 9789849025375।  এই নিবন্ধে দৈনিক প্রথম আলোতে ১৩-০২-২০১২ তারিখে প্রকাশিত তোমাদের এ ঋণ শোধ হবে না প্রতিবেদন থেকে লেখা অনুলিপি করা হয়েছে। যা দৈনিক প্রথম আলো ক্রিয়েটিভ কমন্স অ্যাট্রিবিউশন-শেয়ার-এলাইক ৩.০ আন্তর্জাতিক লাইসেন্সে উইকিপিডিয়ায় অবমুক্ত করেছে (অনুমতিপত্র)। প্রতিবেদনগুলি দৈনিক প্রথম আলোর মুক্তিযুদ্ধ ট্রাস্টের পক্ষে গ্রন্থনা করেছেন রাশেদুর রহমান (যিনি তারা রহমান নামেও পরিচিত)।
মাহরাম

মাহরাম শব্দটি আরবী হারাম শব্দ থেকে এসেছে। ইসলামী পরিভাষায় মাহরাম দ্বারা বুঝায়, যাদেরকে বিবাহ করা হারাম বা অবৈধ এবং দেখা করা বা দেখা দেওয়া জায়েয বা বৈধ। পুরুষ ও মহিলা উভয়ের জন্য মাহরাম হলেন ১৪ জন। ছেলেদের জন্য মাহরাম হলো ১৪ প্রকার। যথা: এসব ব্যক্তি ছাড়া ছেলেরা বাকি সবার সাথে বিবাহ করতে পারবে। এছাড়া স্ত্রী জীবিত থাকা অবস্থায় স্ত্রীর আপন বোনকে বিবাহ করা যাবেনা। এ বিষয়ে কুরআনে বর্ণিত আছে: তোমাদের উপর হারাম করা হয়েছে তোমাদের মাতাদেরকে, তোমাদের মেয়েদেরকে, তোমাদের বোনদেরকে, তোমাদের ফুফুদেরকে, তোমাদের খালাদেরকে, ভাতিজীদেরকে, ভাগ্নীদেরকে, তোমাদের সেসব মাতাকে যারা তোমাদের দুধপান করিয়েছে, তোমাদের দুধবোনদেরকে, তোমাদের শাশুড়ীদেরকে, তোমরা যেসব স্ত্রীর সাথে মিলিত হয়েছো সেসব স্ত্রীর অপর স্বামী থেকে যেসব কন্যা তোমাদের কোলে রয়েছে তাদেরকে, আর যদি তোমরা তাদের সাথে মিলিত হয়ে না থাকো তবে তোমাদের উপর কোনো পাপ নেই এবং তোমাদের ঔরসজাত পুত্রদের স্ত্রীদেরকে এবং দুইবোনকে একত্রে করা (তোমাদের উপর হারাম করা হয়েছে)। তবে অতীতে যা হয়ে গেছে তা ভিন্ন কথা। নিশ্চয়ই আল্লাহ ক্ষমাশীল, পরম দয়ালু। — আন-নিসা ৪:২৩ মহিলাদের মাহরাম ১৪ জনঃ "মাহরাম কাকে বলে এবং কারা"। ইসলামিক কিউএ (ইংরেজি ভাষায়)। ২০১৯-০৮-১৯। সংগ্রহের তারিখ ২০২১-০১-১৬।  রোমান্টিসিজম, হালাল (২০২০-০১-১৪)। "মাহরাম কারা?"। Medium (ইংরেজি ভাষায়)। সংগ্রহের তারিখ ২০২১-০১-১৬।  "মাহরাম পুরুষ কারা; যাদের সামনে নারীর পর্দা করতে হয় না"। www.imam.gov.bd। সংগ্রহের তারিখ ২০২১-০১-১৬।  aadmin (২০২০-০১-১৮)। "মাহারাম কারা?"। Shepherds (ইংরেজি ভাষায়)। সংগ্রহের তারিখ ২০২১-০১-১৬।  "পুরুষ ও মহিলাদের মাহরাম/গায়ের মাহরাম চার্ট - Mahram and Non-Mahram chart for Men and Women"। www.hadithbd.com। সংগ্রহের তারিখ ২০২২-০৯-১৩।  The Quran, al-Baqara, 2:221 Abdul-Rahman, Muhammad Saed, Islam: Questions and Answers - Jurisprudence and Islamic Rulings, London: MSA Publication Limited, 2007, pp. 22–23. Packard, Gwen K., Coping in an Interfaith Family, New York: Rosen Publishing Group, 1993, p. 11. ইসলামী বৈবাহিক আইনশাস্ত্র দাইয়ুস
উসমানিস্তান

উসমানিস্তান চৌধুরী রহমত আলি কর্তৃক প্রস্তাবিত একটি স্বাধীন রাষ্ট্রের পরিকল্পনা। ব্রিটিশ ভারতের হায়দ্রাবাদ রাজ্য নিয়ে এই রাষ্ট্র গঠনের কথা বলা হয়। ১৯৪৭ সালে ব্রিটিশরা ভারত ত্যাগের পূর্বে ভারতে স্বাধীন রাজ্যের অস্তিত্ব ছিল। তবে স্বাধীনতার পর তাদের স্বাধীন থাকার গঠিত নতুন পাকিস্তান অধিরাজ্য বা ভারত অধিরাজ্য দু'রাষ্ট্রের যেকোনো একটিতে তাদের যোগদানের সুযোগ দেয়া হয়। কিছু ক্ষেত্রে রাজ্যগুলোর স্বাধীন থাকার সুযোগ ছিল। হায়দ্রাবাদের নিজাম প্রথমে কোনো রাষ্ট্রে যোগ না দেয়ার সিদ্ধান্ত নেন। তিনি হায়দ্রাবাদ রাজ্যকে স্বাধীন রাষ্ট্র হিসেবে রাখতে চেয়েছিলেন। তবে ভারত সরকার তার এই সিদ্ধান্ত প্রত্যাখ্যান করেন। হায়দ্রাবাদ চতুর্দিক থেকে ভারত কর্তৃক আবদ্ধ ছিল এবং এর কোনো সমুদ্র সীমা ছিল না। তাই স্বাধীন হায়দ্রাবাদ ভারতের পক্ষে সুবিধাজনক ছিল না। ভারতীয় সেনাবাহিনী ১৯৪৮ সালের ১৩ সেপ্টেম্বর হায়দ্রাবাদ আক্রমণ করে। নিজাম এই হামলা প্রতিহত করতে অক্ষম ছিলেন ফলে পরাজিত হন। তাই হায়দ্রাবাদকে ভারতের অন্তর্ভুক্ত হওয়া তাকে মেনে নিতে হয়। সাবেক এই দেশীয় রাজ্য ১৯৫৬ সালে পুনর্গঠিত হয়। বর্তমানে এর অংশগুলো ভারতের অঙ্গরাজ্য অন্ধ্রপ্রদেশ, বোম্বে রাজ্য (পরে মহারাষ্ট্র ও গুজরাত হিসেবে ভাগ হয়) এবং কর্ণাটকের মধ্যে বন্টিত রয়েছে। ব্রিটিশরা ভারত ত্যাগের সময় ভারতের অভ্যন্তরে অনেক দেশীয় স্বাধীন রাজ্যের অস্তিত্ব ছিল। এসকল রাজ্যকে ভারত বা পাকিস্তান যেকোনো একটিতে যোগ দেয়ার সুযোগ দেয়া হয় এবং ভারত স্বাধীনতা আইন ১৯৪৭ এর ২.৪ অনুচ্ছেদ অনুযায়ী চাইলে স্বাধীন থাকার সুযোগও ছিল। হায়দ্রাবাদ ছিল মুসলিম শাসকের অধীন হিন্দু সংখ্যাগরিষ্ঠ রাজ্য। এর শাসক ছিলেন নিজাম উসমান আলি খান এবং রাজনীতি মুসলিম অভিজাতদের দ্বারা নিয়ন্ত্রিত হত। মুসলিম নেতৃবৃন্দ ও নিজামপন্থি মুসলিম দল ইত্তেহাদ উল মুসলিমিন ভারত ও পাকিস্তানের মত হায়দ্রাবাদের স্বাধীন থাকার পক্ষে জোর দেয়। ব্রিটিশ ভাইসরয় লর্ড মাউন্টব্যাটেন নিজামকে পাকিস্তানে যোগ না দিতে পরামর্শ দেন। শেষপর্যন্ত নিজাম স্বাধীন থাকার সিদ্ধান্ত নেন। তিনি একটি ফরমানের মাধ্যমে ঘোষণা করেন যে হায়দ্রাবাদ স্বাধীন রাষ্ট্র হিসেবে থাকবে এবং ভারতীয় ইউনিয়নের যোগ দেবে না। তবে ভারত সরকার তার এই ফরমান প্রত্যাখ্যান করে এবং এর আইনত বৈধতা নেই বলে দাবি করে। ১৯৪৮ সালের ১৩ সেপ্টেম্বর ভারতীয় সেনাবাহিনী হায়দ্রাবাদে প্রবেশ করে। নিজাম উসমান আলি খান ভারতকে প্রতিহত করতে সক্ষম ছিলেন না তাই আত্মসমর্পণে বাধ্য হন। হায়দ্রাবাদ পরাজিত হয় এবং ভারতের অন্তর্ভুক্ত হয়ে পড়ে। একারণে চৌধুরী রহমত আলির পরিকল্পনা অনুযায়ী উসমানিস্তান বাস্তবায়িত হয়নি। চৌধুরী রহমত আলি ভারত উপমহাদেশে মুসলিম রাষ্ট্র প্রতিষ্ঠার জন্য যে প্রস্তাব উত্থাপন করেন তার মধ্যে উসমানিস্তান ছিল অন্যতম। এছাড়াও ভারতের পশ্চিম অঞ্চলে পাকিস্তান ও পূর্ব অঞ্চলে বাঙ্গালিস্তান গঠনের কথা বলা হয়। ১৯৪৭ সালের ৩ জুন ব্রিটিশরা বিভাগ পরিকল্পনা ঘোষণা করলে তিনি তার বিপক্ষে অবস্থান নেন এবং পাকিস্তান পরিকল্পনা গ্রহণের আহ্বান জানান। অপারেশন পোলো অন্ধ্রপ্রদেশ Lumby, E.W.R. (১৯৫৪), The Transfer of Power in India, 1945–1947, London: George Allen and Unwin উদ্ধৃতি টেমপ্লেট ইংরেজি প্যারামিটার ব্যবহার করেছে (link) Talbot, Phillips (১৯৪৯), "Kashmir and Hyderabad", World Politics, Cambridge University Press, 1 (3): 321–332, জেস্টোর 2009033, ডিওআই:10.2307/2009033 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
সাতরঙা দুনিয়া

সাতরঙা দুনিয়া (ইংরেজি: Seven Coloured Earth(s)) (ফরাসি: Terres des Sept Couleurs) জায়গাটি হল মরিশাসে। এর আয়তন ৭৫০০ বর্গ মাইল। এই রঙিন পাথুরে ভুমিটিকে ঘিরে রেখেছে সবুজ বনভুমি। এর গঠন বিশ্লেষণ করে জানা যায় যে এর সৃষ্টি হয়েছিল আগ্নেয়শিলা দ্বারা। বহুবছর পুর্বে আগ্নেয়গিরির গলিত লাভা স্তরে স্তরে ঠান্ডা হয়ে এই আশ্চর্যময় ভুমিটিকে সৃষ্টি করেছে। আগ্নেয়শিলাগুলো পরবর্তিতে বিভিন্ন রঙে পরিবর্তিত হয়ে বেলেপাথরে রুপান্তরিত হয়। সেই সৃষ্টি থেকে এখন পর্যন্ত বিভিন্ন সময়ে বৃষ্টির জলের দ্বারা ক্ষয় প্রাপ্ত হয়ে আজকে সাতরঙা দুনিয়া নামে আশ্চর্য রঙিন ঢেউ খেলানো আকৃতিতে রুপান্তরিত হয়েছে। Notice that this is a descriptive rather than an official name. Sources report many variations of this name, such as "Chamarel Seven Coloured Earths", "Chamarel Coloured Earth(s)", "Coloured Earth", etc.
মাতামুহুরী নদী

মাতামুহুরী নদী বাংলাদেশের পূর্ব-পাহাড়ি অঞ্চলের বান্দরবান ও কক্সবাজার জেলার একটি নদী। নদীটির দৈর্ঘ্য ১৪৬ কিলোমিটার, গড় প্রস্থ ১৫৪ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মাতামুহুরী নদীর প্রদত্ত পরিচিতি নম্বর পূর্ব-পাহাড়ি অঞ্চলের নদী নং ১৩। মাতামুহুরীর সঠিক উৎপত্তিস্থল কোনটি তা বিতর্কিত। কারো মতে লামার মাইভার পর্বতে মাতামুহুরী নদীর উৎপত্তি৷ মারমা ভাষায় এই নদীটির নাম মামুরি। মাতামুহুরী নদীর নামকরণেরও একটি ইতিহাস আছে। জনশ্রুতি আছে এই নদী নাকি কোন একটি (একক উৎস নির্দিষ্ট ঝরণা) হতে সৃষ্টি নয়। এটি মাতৃস্তন সদৃশ বিভিন্ন পর্বত গাত্র হতে জল চুয়ে চুয়ে পড়েই নদীর সৃষ্টি। তাই এর নাম মাতামুহুরী। মুহুরী শব্দের অর্থ অসংখ্য ছিদ্র দিয়ে জলপড়া ঝাজর অর্থাৎ ইংরেজিতে বলে শাওয়ার এই নদীটি কক্সবাজার জেলার চকরিয়া উপজেলার পশ্চিম পাশ ঘেষে বঙ্গোপসাগর-এ পতিত হয়েছে৷ এর দৈর্ঘ্য প্রায় ২৮৭ কি.মি৷ বঙ্গোপসাগরে মাতামুহুরীর মোহনায় যে বদ্বীপের সৃষ্টি হয়েছে তা ভোলাখাল থেকে খুটাখালি পর্যন্ত বিস্তৃত। মাতামুহুরীর নদীর তীরে গড়ে উঠেছে চকরিয়া,লামা,আলীকদম উপজেলা শহর। পাশাপাশি পেকুয়া উপজেলার কিছু অংশের মধ্য দিয়েও এই নদী গেছে। যেমন নীল নদ মিশরের দান, ঠিক তেমনি লামা, আলীকদম ও চকরিয়া এই তিনটি উপজেলা মাতামহুরী নদীর দান বলা চলে। সুদীর্ঘ সময় এসব উপজেলার যোগাযোগ ও বাণিজ্যের প্রধান মাধ্যম মাতামুহুরী। এছাড়া উপজেলাসমূহের প্রধান গঞ্জগুলো মাতামুহুরীর তীরে অবস্থিত। নদী ধরেই লামা ও আলীকদমের মতো পার্বত্য এলাকায় মানব বসতি স্থাপন ও অভিবাসনের সূত্রপাত। বদরখালী জেটি থেকে দেখা যাচ্ছে মাতামুহুরী নদীর রূপ, ওপারে মহেশখালী মাতামুহুরী নদী বাংলাদেশের নদীর তালিকা পশ্চিমবঙ্গের নদনদীর তালিকা বাংলাদেশের বড় নদীসমূহ মানিক মোহাম্মদ রাজ্জাক (ফেব্রুয়ারি ২০১৫)। "পূর্ব-পাহাড়ি অঞ্চলের নদী"। বাংলাদেশের নদনদী: বর্তমান গতিপ্রকৃতি (প্রথম সংস্করণ)। ঢাকা: কথাপ্রকাশ। পৃষ্ঠা ২৮৯-২৯০। আইএসবিএন 984-70120-0436-4।  |সংগ্রহের-তারিখ= এর |ইউআরএল= প্রয়োজন (সাহায্য)উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) "মাতামুহুরী নদী"। বাংলাপিডিয়া। ৭ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ১৫ মার্চ ২০১৫।  https://www.kalerkantho.com/printedition/education/2018/12/25/718561&ved=2ahUKEwiByfDshb_oAhUmzTgGHaWSC_cQFjANegQIARAB&usg=AOvVaw3OUlOIbiOTUxXmwu53ij0h[স্থায়ীভাবে অকার্যকর সংযোগ]
খাটসারা

খাটসারা হল ভারতের পশ্চিমবঙ্গ রাজ্যের দক্ষিণ ২৪ পরগনা জেলার জয়নগর ১ ব্লকের অন্তর্গত একটি গ্রাম। এই গ্রামটি জয়নগর থানার আওতাধীন। খাটসারা গ্রামে ঊনবিংশ শতাব্দীতে নির্মিত তিনটি পশ্চিমমুখী আটচালা শিব মন্দির মন্দির অবস্থিত। ব্রিটিশ আমলে বাংলা-বিহার-উড়িষ্যার দেওয়ান কৃষ্ণচন্দ্র বসু, তাঁর ভ্রাতা কৃপারাম বসু ও ভগিনী ভুবনেশ্বরী দেবী নিজেদের নামে এই মন্দির তিনটি নির্মাণ করেন। ১২ ফুট ৪ ইঞ্চি X ১০ ফুট ৮ ইঞ্চি মাপের ও ২৮ ফুট উচ্চতা বিশিষ্ট দক্ষিণ দিকের শিবমন্দির ১২১৫ বঙ্গাব্দ বা ১৮০৮ খ্রিস্টাব্দে নির্মিত হয়। মন্দিরের নকশাযুক্ত প্রবেশপথে খিলান বহু-পত্রাকৃতি বিশিষ্ট। ৭ ফুট ১.৫ ইঞ্চি X ৫ ফুট ৭ ইঞ্চি মাপের গর্ভগৃহের ছাদ গম্বুজাকৃতিবিশিষ্ট। মন্দিরটি ২২ সেন্টিমিটার X ১১ সেন্টিমিটার X ৪.৫ সেন্টিমিটার মাপের পাতলা ইট দিয়ে নির্মিত। শ্লেটপাথরে সংস্কৃত ভাষায় বাংলা হরফে প্রতিষ্ঠালিপি উৎকীর্ণ রয়েছে, লিপিটি নিম্নরূপ ১৩ ফুট ৫ ইঞ্চি X ১২ ফুট মাপের ও ৩০ ফুট উচ্চতা বিশিষ্ট উত্তর দিকের শিবমন্দির ১২০৭ বঙ্গাব্দ বা ১৮০০ খ্রিস্টাব্দে নির্মিত হয়। এই মন্দিরের প্রবেশপথে পোড়ামাটির পদ্ম, চক্র ও জ্যামিতিক অলঙ্করণ লক্ষ্য করা যায়। ৭ ফুট ১.৫ ইঞ্চি X ৫ ফুট ৭ ইঞ্চি মাপের গর্ভগৃহের ছাদ গম্বুজাকৃতিবিশিষ্ট। ১৩ ফুট ৫ ইঞ্চি X ১২ ফুট মাপের ও ৩০ ফুট উচ্চতা বিশিষ্ট উত্তর দিকের শিবমন্দির ১২০৭ বঙ্গাব্দ বা ১৮০৮ খ্রিস্টাব্দে নির্মিত হয়। এই মন্দিরে পোড়ামাটির পদ্ম, চক্র ইত্যাদি নকশা লক্ষ্য করা যায়। মন্দিরের প্রবেশপথে কালো পাথরের গোবরাটে চন্দ্রমুখী ফুলের একটি সুন্দর নকশা দেখা যায়। সাগর চট্টোপাধ্যায়, দক্ষিণ চব্বিশ পরগণা জেলার পুরাকীর্তি, প্রকাশনা প্রত্নতত্ত্ব ও সংগ্রহালয় অধিকার, পশ্চিমবঙ্গ সরকার, ৩৩ চিত্তরঞ্জন অ্যাভেনিউ, কলকাতা-৭০০০১২, প্রথম প্রকাশ, ২০০৫
খাঁড়াপাড়া

খাঁড়াপাড়া ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার রায়দিঘি থানার অন্তর্গত একটি প্রত্নস্থল। বিংশ শতাব্দীর প্রথমার্ধে খাঁড়াপাড়া গ্রাম থেকে ২ ফুট ৭ ইঞ্চি X ১ ফুট ৮ ইঞ্চি X ৫.৫ ইঞ্চি মাপের একটি আয়তাকার বিগ্রহবেদিকা আবিষ্কৃত হয়েছে। এছাড়া এই গ্রাম থেকে এক ভাঁড় রৌপ্য মুদ্রা আবিষ্কৃত হয়েছিল, যার সন্ধান বর্তমানে পাওয়া যায় না সাগর চট্টোপাধ্যায়, দক্ষিণ চব্বিশ পরগণা জেলার পুরাকীর্তি, প্রকাশনা প্রত্নতত্ত্ব ও সংগ্রহালয় অধিকার, পশ্চিমবঙ্গ সরকার, ৩৩ চিত্তরঞ্জন অ্যাভেনিউ, কলকাতা-৭০০০১২, প্রথম প্রকাশ, ২০০৫
আতাতুর্ক সরকারি মডেল হাই স্কুল

আতাতুর্ক সরকারি মডেল হাই স্কুল বাংলাদেশের ফেনী জেলায় অবস্থিত একটি মাধ্যমিক বিদ্যালয়। এটি জেলার প্রাচীনতম বিদ্যালয়গুলোর মধ্যে অন্যতম। ৮ একর জমির উপরে নতুন ভবন নির্মিত এই বিদ্যালয়ের নাম তুরস্কের জাতির জনক ও প্রথম রাষ্ট্রপতি মোস্তফা কামাল আতাতুর্কের নামে রাখা হয়েছে। তৎকালীন ফেনী মহকুমার কর্মকর্তা মিজানুর রহমান এলাকার কিছু ব্যক্তিদের সাহায্য নিয়ে এই বিদ্যালয়টি ১৯৩৯ সালের ৬ জানুয়ারিতে প্রতিষ্ঠা করেন। প্রতিষ্ঠাকালে এর নাম ছিলো "মিডল ইংলিশ স্কুল"। বিদ্যালয় প্রতিষ্ঠার পর এর প্রধান শিক্ষক হিসেবে জালাল উদ্দিন আহমদ ১৯৫১ সাল পর্যন্ত দায়িত্ব পালন করেন। ১৯৮১ সালে তুরস্কের পররাষ্ট্রমন্ত্রী ইলতার তুর্কমেন ও বাংলাদেশে নিযুক্ত তৎকালীন তুর্কি রাষ্ট্রদূত মতিন সেরমান এবং ২৪ ডিসেম্বর ১৯৮২ সালে সেই দেশের রাষ্ট্রপতি কেনান এভরেন বিদ্যালয়টি পরিদর্শনে আসেন। পরবর্তীতে বাংলাদেশে প্রেরিত একটি প্রযুক্তিগত দল রাষ্ট্রপতিকে সুপারিশ করে। সেই সুপারিশের ভিত্তিতে তুরস্কের সরকার বিদ্যালয়টির নতুন ভবন নির্মাণের জন্য দুই কোটি টাকা দান করে। ২১ জানুয়ারি ২০১৬ তারিখে প্রধানমন্ত্রী শেখ হাসিনা সরকারি বিদ্যালয় বা কলেজহীন জেলা ও উপজেলায় থাকা বিদ্যালয় ও কলেজকে সরকারিকরণ করার আশ্বাস দেন। এরপর ১১ এপ্রিল ২০১৮ সালে প্রজ্ঞাপন জারির মাধ্যমে আতাতুর্ক মডেল হাই স্কুলকে সরকারিকরণের আদেশ দেওয়া হয়। ২০১৭ সালে বিদ্যালয়টির প্রধান শিক্ষক মোবারক হোসেনের বিরুদ্ধে এক ছাত্রীর মা ভর্তি বানিজ্যের অভিযোগ তুলে উপজেলা নির্বাহী কর্মকর্তার নিকট আনুষ্ঠানিকভাবে অভিযোগ তুলেন। হাজারিকা প্রতিদিনের প্রতিবেদন অনুযায়ী তার বিরুদ্ধে বিদ্যালয়ে প্রশাসনে স্বেচ্ছাচারিতার অভিযোগ রয়েছে। ২০২১ সালের ১৮ জানুয়ারিতে দাগণভূঞায় এলাকাবাসী কর্তৃক অনুষ্ঠিত মানববন্ধন ও প্রতিবাদ কর্মসূচিতে মোবারক হোসেনের বিরুদ্ধে বিভিন্ন অভিযোগ তুলে ধরে তাকে পদত্যাগপত্র দেওয়ার দাবি জানিয়ে বিদ্যালয়ের বিভিন্ন সমস্যা সমাধানের জন্য বিদ্যালয় প্রশাসনের প্রতি আহবান করে। আবদুল আউয়াল মিন্টু আবদুস সালাম "Bengal's contribution to Turkish independence"। দ্য ডেইলি স্টার (ইংরেজি ভাষায়)। ২৯ অক্টোবর ২০২১। সংগ্রহের তারিখ ২৫ ফেব্রুয়ারি ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) এ.বি.এম মোহিববুর রহমান (২০১২)। "আতাতুর্ক মডেল হাই স্কুল"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  "কামাল আতাতুর্ক আদর্শ উচ্চ বিদ্যালয়"। দৈনিক ইত্তেফাক। ২৪ অক্টোবর ২০১৩। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৭ মার্চ ২০১৫।  "প্রধানমন্ত্রীর প্রতিশ্রুত ২১ মাধ্যমিক বিদ্যালয় সরকারি হলো"। বাংলা ট্রিবিউন। ১১ এপ্রিল ২০১৮। ২৫ ফেব্রুয়ারি ২০২৩ তারিখে মূল থেকে আর্কাইভ করা। সংগ্রহের তারিখ ২৫ ফেব্রুয়ারি ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "দাগনভূঞা আতাতুর্ক হাই স্কুলের প্রধান শিক্ষকের বিরুদ্ধে ভর্তি বানিজ্যের অভিযোগ"। হাজারিকা প্রতিদিন। ১২ জানুয়ারি ২০১৭। সংগ্রহের তারিখ ২৫ ফেব্রুয়ারি ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) হিরন, জাহিদুল ইসলাম (১৮ জানুয়ারি ২০২১)। "প্রধান শিক্ষকের অনিয়মের প্রতিবাদে দাগনভুঞায় মানববন্ধন"। প্রবাসীর দিগন্ত। সংগ্রহের তারিখ ২৫ ফেব্রুয়ারি ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) দাপ্তরিক ওয়েবসাইট
মার্ফি সু’য়া

মার্ফি লোগো সু’য়া (জন্ম: ৭ নভেম্বর, ১৯৬৬) সাবেক নিউজিল্যান্ডীয় ক্রিকেটার। মার্ফি সু’য়া নিউজিল্যান্ড ক্রিকেট দলের পক্ষে টেস্ট ও একদিনের আন্তর্জাতিকে প্রতিনিধিত্ব করেছেন। বর্তমানে তিনি সামোয়া জাতীয় ক্রিকেট দলের কোচের দায়িত্ব পালন করছেন। এডেন রসকিল দলের পক্ষে খেলার পূর্বে তিনি নর্দার্ন ডিস্ট্রিক্টস এলাকায় অনেকগুলো বয়সভিত্তিক খেলায় যোগ দেন। ১৯৯০ থেকে ১৯৯৬ মৌসুমে অকল্যান্ড ক্রিকেট অ্যাসোসিয়েশনের পক্ষে ক্রিকেট খেলায় অংশগ্রহণ করেন। ঐ সময়েই তিনি জাতীয় দলের পক্ষে আন্তর্জাতিক ক্রিকেটে অংশ নেন। ১৯৯২ সালের ক্রিকেট বিশ্বকাপে দলের অন্যতম সদস্য ছিলেন তিনি। ২০০১ সাল থেকে ভোদাফোন প্রতিষ্ঠানে বিভিন্ন পদে নিয়োজিত ছিলেন। এছাড়াও তিনি প্রতিষ্ঠানের ব্যবসায়িক প্রচারণায় ম্যানেজার ছিলেন।
বিকে উমে-ট্রিক্সা

ব্যান্ডিক্লুব্বেন উমে-ট্রিক্সা হল সুইডেনের স্পোর্টস ক্লাব।এই ক্লাব প্রথমে ব্যান্ডি আর রিং ব্যান্ডি খেলা হত।কিন্তু এই ক্লাবে বর্তমানে মেয়েদের বরফ হকি খেলা হয়। "MARATONTABELL DAMALLSVENSKAN 20131031.PDF" (পিডিএফ)। ১০ ফেব্রুয়ারি ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ১৫ মার্চ ২০১৫।  Trixa Hockey ওয়েব্যাক মেশিনে আর্কাইভকৃত ২ এপ্রিল ২০১৫ তারিখে (সুয়েডীয়)
কায়িদা

কায়িদা (উর্দু: قاءده‎‎) হল নতুন ভাষা শিক্ষার জন্য প্রাথমিক পর্যায়ের বই। শিশুদের কুরআন শিক্ষা দেয়ার জন্য এর ব্যবহার হয়। আরবি ও উর্দু এই দুই ভাষার জন্য কায়িদার প্রচলন রয়েছেন। কায়িদায় বর্ণমালার বিষয়ে শিক্ষাদান করা হয়। আরবি কায়িদার মধ্যে কিছু শ্রেণিবিভাগ রয়েছে যেমন নুরানি কায়িদা, রহমানি কায়িদা ইত্যাদি। Elliott, Francis (আগস্ট ২০, ২০১২)। "Down's syndrome girl faces life for burning textbook"। The Times। London। সংগ্রহের তারিখ আগস্ট ২০, ২০১২।
সোনালী বনপালং

উইকিমিডিয়া কমন্সে সোনালী বনপালং সংক্রান্ত মিডিয়া রয়েছে। সোনালী বনপালং (দ্বিপদ নাম:Rumex maritimus) (ইংরেজি: golden dock, bristle dock বা seashore dock) হচ্ছে Rumex গণের একটি বর্ষজীবী উদ্ভিদ প্রজাতি। এটি বুনোপালং নামেও পরিচিত। Jepson Manual Treatment USDA Plants Profile Flora of North America Photo gallery